Ioannes Wise

Ioannes Wise (15 Augusti 1652—8 Aprilis 1725)  fuit clericus Congregationalis et dux civilis in Massachusetta per aetatem colonicam Americanam, pro concitatione civili notus, praecipue contra vectigal Britannicum, quam ob rem in carcere ductus est.Fiske, 338 Wise, pastor Paroecia Chebacco ab anno 1680 ad mortem Gippevici habitavit, aliquando locus ortus libertatis Americanae appellati.

Vita
Natus est Wise Roxberiae in oppido Massachusettae iuxta Bostoniam, filius Iosephi et Mariae (Thompson) Wise. Maria fuit filia Aliciae Freeman Thompson Parke.Roberts, GB #68 Royal Descents, Notable Kin, and Printed Sources: Notable Descendants of Mrs. Alice Freeman Thompson Parke, RD (via NEHGS situs interretialis). Matriculavit in Schola Latina Roxberiensi Roxberiae Orientalis sita, ubi diploma anno 1669 accepit. Tum Collegium Harvardianum itare coepit. Gradu A.B. ei anno 1673 concesso, theologiae studere coepit, ac Branfordiae Connecticutae et Hatfeldiae Massachusettae praedicavit. Die 12 Augusti 1683, pastor Paroeciae Chebacco, novae paroechiae ex Gippeviso nuperrime constitutae, ordinatus est.

Wise anno 1688, Gippevicanos duxit cum vectigal colonicum recusarent.Calvinus Coolidge, (1926) The Inspiration of the Declaration of Independence via calvin-coolidge.org. Edmundus Andros, regalis Massachusettae gubernator, statuit colonos omnia Anglicorum iura reliquisse cum ab Anglia abscederent. Cum ergo anno 1687 Wise paroecianis suaderet ut vectigalia recusarent eisque resisterent, Andrus eum in custodiam dari, ab iudicio condemnari, civitatique multari iussit; unde quidam magistratus exposuit: "Domine Wise, iura non iam habes quam pro servis non veniri."Anglice: "Mr. Wise, you have no more privileges Left you then [sic] not to be Sold for Slaves."Alan Taylor, American Colonies: The Settling of North America (2001), 277. Calvinus Coolidge dixit eum fuisse unum ex hominibus qui Declarationem Libertatis excitaverunt. Xystus John Wise, pars Itineris 133 in Massachusetta, ex eo appellatur. Navis libertatis John Wise, die 14 Iunii 1942 deducta, etiam ex eo appellabatur.

Familia
Wise Abigail Gardner die 5 Decembris 1678 duxit, neptem Thomae Gardner Roxberiensis, quae ei peperit saltem septem liberos:

Revendus Ieremiah WiseCui gradus A.B. abs Collegio Harvardiano anno 1700 concessus est. Vide hic.Maine Historical Society,  p. 321. (2 Novembris 1679—20 Ianuarii 1756) Mariam Shipway duxit. 
Lucy Wise (circa 1681—5 Martii 1727) Ioanni White nupsit.
John Wise (circa 1683—31 Augusti 1762) Mariam Rogers duxit.
Mary Wise (12 Maii 1685—23 Martii 1735/36) 
Joseph Wise (16 Februarii 1686—23 Septembris 1745) Martham Appleton duxit.
Amni Ruhami Wise (circa 1688—6 Iulii 1749) Mariam Ringe duxit.
Henry Wise (circa 1697—12 Novembris 1775) Mariam Wade duxit.

Per uxorem, Wise fuit avunculus magnus Praesidis Ioannis Adams.

Adnotationes

Bibliographia
Cook, George Allan. 1952, 1966. John Wise, Early American Democrat. Novi Eboraci: Octagon Books.
Fiske, John. 1902. The Beginnings of New England; Or, The Puritan Theocracy in Its Relations to Civil and Religious Liberty. Cantabrigiae: Riverside Press.
Maine Historical Society. 1831. Collections of the Maine Historical Society. Portlandiae Cenomannicae: Maine Historical Society.
White, John. 1725. The Gospel Treasure in Earthen Vessels: A Funeral Sermon on the Mournful Occasion of the Death of that Faithful Servant of God, the Reverend Mr. John Wise, Pastor of the Second Church in Ipswich: Preached to His Flock, on the 11th Day of April, 1725. Bostoniae: N. Boone.
Wise, John. 1717, 1772. A Vindication of the Government of New-England Churches: Drawn from Antiquity, the Light of Nature, Holy Scripture, Its Noble Nature, and from the Dignity Divine Providence Has Put upon It. Bostoniae: John Boyles.

Nexus externi
De Ioanne Wise, www.familysearch.org
Maiores colonici, www.colonialancestors.com

Categoria:Nati 1652
Categoria:Mortui 1725
Categoria:Alumni Universitatis Harvardianae
Categoria:Auctores Anglici
Categoria:Clerici Massachusettae
Categoria:Incolae Bostoniae Massachusettae
Categoria:Incolae Massachusettae
Categoria:Puritani
Categoria:Scriptores Civitatum Foederatarum